
Sülysáp Nagyközség Önkormányzata
Polgármesterétől
2241 Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 7907-16/2012
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2012. szeptember 5.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: 3 db árajánlat
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. szeptember 20-án tartandó munkaterv szerinti ülésére

11. napirendhez

Tárgy:
Az önkormányzati ingatlanok vagyonvédelme
Tisztelt Képviselő-testület!

A Képviselő-testület 95/2012. (VI. 14.) ÖKT határozatával úgy döntött, hogy - miután a feladat kedvezőbb kondíciókkal megoldott - nem kíván élni a Brand Sec Kft. által az önkormányzati ingatlanok vagyonvédelmének vonulószolgálattal biztosított távfelügyeleti úton történő védelmére tett ajánlatával.

Az azóta eltelt időszakban a Brand Sec Kft. újabb ajánlatot nyújtott be, illetve hasonló tárgyú ajánlatot juttatott el Önkormányzatunkhoz az Elektronika Vonala Security Kft. is. Az ajánlatok tartalma a következő:

Brand Sec Kft. (székhelye: 2230 Gyömrő, Szent István u. 31.; képviseli: Bodoki István ügyvezető):
A korábban megküldött ajánlatuk szerint a távfelügyeleti szolgáltatás díja 3000 Ft+áfa/objektum volt. Ez az újabb ajánlatban pontosításra került, miszerint ez az ár csak abban az esetben érvényes, ha az adott intézmény rendelkezik kapcsolt analóg vonallal, amennyiben nem, akkor ennek díja 4000 Ft+áfa/objektum (ez utóbbi nálunk 5 db intézményt jelent). 
Továbbá a korábbi ajánlatban nem szerepelt kiszállási díj a téves riasztásokra, amelyről az ügyfélszolgálatuk megkeresésével nyertünk információt. Az új ajánlatban már szerepel: 1000 Ft+áfa/alkalom, ami havonta és intézményenként csak a harmadik esettől kezdve kerül kiszámlázásra. 
Ily módon az ajánlat szerint a 18 objektum figyelése – egyösszegű éves díjfizetés mellett, vagyis 10 % kedvezménnyel – havi 61.722 Ft költséget jelentene + az esetleges téves riasztások, viszont továbbra is szükség lenne arra, hogy éjjel-nappal a szolgálat rendelkezésére álljon valaki az önkormányzattól vagy az intézményektől riasztás esetére.

Elektronika Vonala Security Kft. (székhelye: 2251 Tápiószecső, Deák Ferenc u. 32., képviseli: Csalami János ügyvezető):
A távfelügyeleti szolgáltatás kedvezményes havi díja 3500 Ft+áfa/objektum, a téves kivonulások díja 1500 Ft+áfa/alkalom, de amennyiben a riasztórendszerek stabilak, akkor az átalánydíjban meghatározható 800 Ft+áfa/hó kivonulási díj.
Az ajánlat szerint a 18 objektum figyelése – éves díjfizetés mellett, vagyis 10 % kedvezménnyel – havi 80.010 Ft költséget jelentene + a téves riasztások, az önkormányzat részéről nincs szükség bevonandó emerre csak egy értesítendő telefonszámra riasztás esetén. 
Önkormányzatunk jelenleg a Polgármesteri Hivatal apparátusával látja el az intézményi riasztórendszerek felügyeletét. Ennek keretében egy kolléga napi 24 órában figyeli a riasztókat 18 épületünkben, ami jelenleg havonta bruttó 20.000 Ft költséget jelent. Riasztás esetén az érintett érzékelők felülvizsgálata is megtörténik a kolléga részéről.

Jelenleg átlagosan 30 riasztás történik havonta ingatlanainkon, amelyeknek 100 %-a tévesnek bizonyult mindezidáig.

Kérem a Képviselő-testület szíves döntését az ügyben. 
A/2012. (IX. 20.) ÖKT határozati javaslat

Sülysáp Nagyközség Önkormányzatának Képviselő-testülete a Brand Sec Kft., illetve az Elektronika Vonala Security Kft. által az önkormányzati ingatlanok vagyonvédelmének vonulószolgálattal biztosított távfelügyeleti úton történő védelmére tett ajánlatával nem kíván élni.
Határidő: 2012. október 30.
Felelős: polgármester

B/2012. (IX. 20.) ÖKT határozati javaslat

Sülysáp Nagyközség Önkormányzatának Képviselő-testülete 

1./ a … által az önkormányzati ingatlanok vagyonvédelmének vonulószolgálattal biztosított távfelügyeleti úton történő védelmére tett, … kelt ajánlatát elfogadja;
2./ felkéri és felhatalmazza a polgármestert a szükséges intézkedések megtételére, a szerződés aláírására.

Határidő: 2012. október 30.
Felelős: polgármester

Sülysáp, 2012. szeptember 5.

Horinka László s.k.

polgármester
Láttam!

Sülysáp, 2012. szeptember 12.
Tóth Krisztina s.k.
jegyző 

